Marguerite Thyes

D'Margaretha (Marguerite) Thyes, gebuer de 4. Juli 1862 an der Stad Lëtzebuerg, a gestuerwen de 6. August 1920, war eng lëtzebuergesch MolerinJos Welter, réd. (1993) Rétrospective : Cent ans d'art luxembourgeois 1893-1993. Lëtzebuerg: Cercle artistique de Luxembourg / Crauthem: Lux-Print. ISBN 2-919970-24-0..

D'Marguerite Thyes war dat zweet vun de sechs Kanner vum Alphonse Thyes (1830-1914) an der Louise Ewert (1836-1901)Aug. Bruck, "Renseignements généalogiques sur les familles Heuschling et Thyes", Fondations de bourses d'études instituées en faveur des Luxembourgeois. Lëtzebuerg: V. Bück, 1874, s. 22.Gebuertsschäin, n° 227., an eng Schwëster vum André Thyes.

Hire Papp war techneschen Zeechner fir d'Eisebunn an och als Landschaftsmoler aktiv, hire Brudder den André gouf och fir seng Landschaften bekannt. D'Marguerite huet Blummen a Landschaften op Léngent gemoolt a Porzeläi gemoolt. 1893 waren den Alphonse an den André Thyes Grënnungsmembere vum Cercle artistique de Luxembourg (CAL), d'Marguerite war och Member vum CALLambert Herr (2001) Signatures, portraits et auto-portraits : artistes plasticiens au Luxembourg. Lëtzebuerg: Éditions Saint-Paul. ISBN2-87963-382-6. s. 344.. 1894 hunn déi dräi beim éischte Salon vum CAL matgemaach, d'Marguerite huet du bis zu hirem Doud all Joer um Salon ausgestallt.

D'Marguerite Thyes ass am Alter vun 58 Joer gestuerwen, si gouf um Nikloskierfecht begruewen"Mademoiselle Marguerite THYES", Luxemburger Wort, 7. Augustus 1920..

 Um Spaweck 

 Kuckt och 
 Lëscht vu lëtzebuergesche Konschtschafenden

Kategorie:Lëtzebuergesch Moler
Kategorie:Gebuer 1862
Kategorie:Gestuerwen 1920
Kategorie:Membere vum Cercle artistique de Luxembourg